**GRUPPERÅDSMØDE**

**Søndag den 26. marts 2023**

**Dagsorden:**

**1. Valg af dirigent og referent**.

* Dirigent: Ole Krogh.
* Referent: Susanne Hansen

**2. Fremlæggelse af bestyrelsens beretning**

* . Se bilag 1. - Intet at bemærke, beretningen godkendes.

**3**. **Fremlæggelse og godkendelse af årsregnskab for 2022**

Se vedlagte regnskab - Gennemgås af kasser Jørgen Salomonsen.

Der er kun 30 betalende medlemmer, og der skal faktisk 53 medlemmer til at udgifter og driften af huset, er dækket ind. Så i øjeblikket "spiser" vi af egenkapitalen.

* Regnskabet godkendes

**4. Fremlæggelse og godkendelse af justeret budget for indeværende år**

Se vedlagte budget - Gennemgås af kasser Jørgen Salomonsen

Som det ser ud, budgetteres med et underskud til på lige godt 2700.

Formand Thomas Møller informerer om, at der er skaffet skrabelodder fra Børns vilkår, som giver 20 kr. til os for hvert solgt lod. Der arbejdes fra bestyrelsens side, på større synlighed i byen af Thistedspejderne, i håbet om, at kunne hverve flere spejdere.

* Budgettet godkendes.

**5. Fremlæggelse og godkendelse af budget for 2024**

Se vedlagte budget.

* Budgettet godkendes

**6. Vedtagelse af kontingent for det kommende år 2023**

Forslag fra bestyrelsen om, at øge kontingentet, med 50 kr halvårligt, da der ikke har været stigning i prisen gennem flere år.

* Kontingent hæves således til:

\* Spejdere 500kr halvårligt Dog max 1200 kr pr. familie. (ved 3 børn eller mere)

\* Familiespejd: 250kr halvårligt.

\* Passive medlemmer 500kr helårligt

\* Ledere uændret 75kr helårligt

**7. Behandling af indkomne forslag**.

1. Se Bilag 2

**Forældreinvolvering**:

* Oprykningstur - ( 26-27.august)

Leder: Susanne Hansen

Natasha Møller, Jonas Baun, Freya Bedoy & Bjørn R. Hansen

* Børnekulturnatten. (En fredag aften i september)

Leder: Thomas Møller deltager i indledende møde

Når tiden nærmer sig, findes ud af hvem der kan hjælpe.

* Arbejdsdag. (En lørdag i september)

Leder: Formand Thomas + bestyrelsen

* Vandredage (30. sept - 1. okt.)

Ansvar: Heidi Nielsen & Bestyrelsen

* Juleafslutningen. (Første søndag i advent)

Leder: Susanne

Forældre : Mai-Britt Løndal og Kasia Wilkowska - (spørges om de vil igen)

* Fastelavnsfest ved grupperådsmødet. (En søndag i februar)

Forældre: Mie Hyldgaard Møller og Jane Knudsen

* Arbejdsopgaver ved Klitdivisionens lejrpladser. (Foråret, udføres inden 1. maj)

Divisionsledelsen har besluttet at dele arbejdsopgaverne, således at Klitmøller i år får alle opgaverne på Tipi, og Thisted på Nebel, og så bytter vi næste år.

* Raftefældning - 2000 kr: Søndag d. 5. marts ( Lind & Paw)
* Hovedrengøring toiletter & baderum & Udekøkken - 1500 kr
* Nedrivning af skuret + opsætning af postkassen - 2000 kr.
* Etablering af containerplads - 1000 kr.

I alt 6500 kr.

Vi indkalder til en fælles arbejdsdag her i foråret, og håber på god opbakning fra forældre.

Rengøringsturnus i Knakken

Der laves ny opdateret turnusliste (Lind & Susanne)

Denne liste skal hænge på opslagstavlen, så kan forældrene kan sætte flueben ved, at de har udført opgaven.

Forældre Mie Hyldgaard Møller er ansvarlig for at sende en sms hver uge, til dem der har turnus.

Susanne laver en tjekliste til afkrydsning for hvilke arbejdsarbejdsopgaver der er udført den pågældende uge. Denne hænges også på opslagstavlen

**8. Fastsættelse af antal pladser i bestyrelsen.**

* Valgt bestyrelsesmodel: Vi tilstræber 3 unge - 3 ledere - 3 forældre/andre, minimum 6 i alt.

**9. Valg til bestyrelsen.**

* Formand. Thomas Møller (Ikke på valg)
* Kasserer: Der haves lige nu ikke nogen ny kandidat til posten.Jørgen vil gerne hurtigst muligt ud, men indvilliger i at fortsætte frem til d. 31/6.

Bestyrelsen får til opgave, at prøve at finde en ny, alternativt må vi betale enten en revisor, eller anden regnskabskyndig til opgaven.

* Unge. Natasha Møller (Nyvalgt)

Jonas Baun (Nyvalgt)

Freya Bedoy (Nyvalgt)

* Ledere og herunder gruppeleder

Anna Winther (ikke på valg)

Mads Olsen (genvalgt)

Lind Glintborg Hansen (genvalgt)

* Forældre og andre:

Martin Birk Christensen (Ikke på valg)

Thomas Møller (formand)

**10. Valg af revisor og evt. revisorsuppleant**

* Birger Hansen, vil godt genvælges, såfremt, vi får en god kasser.
* Ingen suppleant

**11. Valg af fem stemmeberettigede til Divisionssådsmødet** (Onsdag d.12. April)

* Martin Krussel Nielsen -Thomas Møller - Martin Birk Christensen - Lind G. Hansen - Susanne Hansen

**12. Valg af to stemmeberettigede til Korpsrådsmødet**

* Lind Glintborg Hansen - Anna Winther

**13. Eventuelt.**

* Orientering fra Divisionschef Martin Krussel:

\* Takker for godt samarbejde, samt fordi, vi er med til at passe godt på vores lejrpladser.

\* Divisionsturneringen i år bliver kun over 25 timer, og kun for Klitdivisionen.

\* Der bliver arrangeret et fælles løb i foråret 2024 i samarbejde med KFUM spejdergrupperne i Thy. Som udgangspunkt er det for Junior og Trop.

* Forslag om at søge AP-Møller fonden om finansering af nyt vinduesparti på hele endevæggen i den store sal.

Formand : Thomas Møller \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dirigent: Ole Krogh. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Referent: Susanne Hansen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bilag 1**

**ÅRSBERETNING**  
  
Bestyrelsen:  
Spejderåret 2022  i Thistedspejderne har, i bestyrelsen været præget af krigen i Ukraine. Knap var sidste års grupperådsmøde afsluttet, da regeringen besluttede at aktiver forsvarets beredskab.  
  
Det betød at jeg, var væk i næsten 10 Mdr. og at resten af bestyrelsen selv skulle drifte bestyrelsesarbejdet. Martin var hurtig til at tage opgaven med at koordinere de opgaver der kom.  
  
Desuden skete der det uheldige at, den fungerende gruppeleder blev sygemeldt, og stadig er det, så man i ledergruppen skulle finde nogen til at overtage disse opg. Heldigvis sprang Lind og Susanne på den opgave. Tak  til jer for det, og håber i vil fortsætte med dette.     
  
Generelt:  
Thistedspejderne har været ramt af faldende medlemstal, og at vi ikke er helt nok ledere.  
Det arbejder vi på at få ændret i de kommende år, ved at lave nogle aktiviteter der vil gøre Thistedspejderne mere synlig, blandt andet arbejdes der på at deltage i Open by night.

En stor tak til jer der idet dagligt udføre en stor frivillig indsats, med både spejderarbejdet og alle de andre gøremål i Thistedspejderne. Uden jer ville vi ikke kunne lave spejder oplevelser for de børn og unge der er i Thistedspejderne.  
  
Grenarbejde:  
I foråret stod den, for de fleste grene, på forberedelse til den helt store begivenhed i 2022  som var sommerlejren Spejdernes Lejr på Hedeland naturpark ved Roskilde. Vi havde hele året gået og forberedt os til lejren. Bl.a. med en forlejr dag i foråret sammen med resten af spejdergrupperne i Thisted Kommune, som vi skulle bo i “klynge” med på sommerlejren. Det var en rigtig hyggelig dag, hvor vi fik lært nogle af de andre spejdere i kommunen at kende og begyndelsen på et fremtidig samarbejde med KFUM-grupperne i Thys distrikt. På selve lejren havde vi også lidt med hinanden at gøre fx holdt vi en stor fællesspisning en aften.  
Thistedspejderne havde både junior, trop og seniorspejdere med på lejren, som alle fik oplevet en masse helt fantastiske ting, prøvet diverse vilde aktiviteter og knyttet nationale- og internationale venskaber samt oplevet et kæmpe verdensomspændende spejderfællesskab i form af 32.000 samlet på et sted.  
Vi glæder os allerede til næste Spejdernes Lejr i 2026!  
  
I efteråret deltog en tropspatrulje fra Thistedspejderne på KFUMs efterårsløb. Spejderne havde en rigtig fed oplevelse og så gik de oveni købet hen og vandt deres pulje!  
  
Divisionen havde i efteråret inviteret til sience spejder på Lejerpladsen TIPI.  
Dette var en oplevelse for dem der deltog.  
  
Til sidst vil jeg på bestyrelsen og ledernes veje, gerne sig tak for  opbakningen, og håber at i også i fremtiden vil bakke op om Thistedspejderne.  
  
Med spejderhilsen  
Bestyrelsen og lederne

**BILAG 2**

**FORSLAG OM FORÆLDREINVOLVERING**

Det er yderst vigtigt for en spejdergruppe som Thistedspejderne, at forældre deltager aktivt i mange af de aktiviteter spejderne udfører. Husk at alle lederne og bestyrelsen er frivillige og ulønnede.

Vi har hvert år nogle faste opgaver, hvor det er naturligt at også forældre deltager i planlægning og udførelse. Det er nogle **helt konkrete og overskuelige opgaver.**

Vi søger derfor forældre, der har lyst at deltage i planlægning og udførelse af følgende:

* Oprykningstur. (26-27. august 23)
* Børnekulturnatten. (En fredag aften i september)
* Evt. Arbejdsdag. (En lørdag i september)
* Vandredage (30. sep. - 1. okt. - 23)
* Juleafslutningen. (Første søndag i advent)
* Fastelavnsfest ved grupperådsmødet. (En søndag i februar)
* Arbejdsopgaver ved Klitdivisionens lejrpladser.

Derudover siger vi altid tak for hjælp ved kørsel til og fra ture og lejre, samt for levering af kager og boller til diverse ture.

Det er ønsket, at der under grupperådsmødet kommer tilmeldinger til hjælp til disse **konkrete og overskuelige** opgaver. **TAK!**

**Rengøringsturnus**:  
**Praktiske opgaver i Knakken**

Det blev vedtaget på et grupperådsmødet at spejdergruppen beder hver familie om at varetage praktiske opgaver 1-2 uger om året.

Lederne, faste gruppehjælpere og bestyrelsesmedlemmer, skal ikke indgå i denne turnus.

Opgaverne skal løses når der ikke er aktivitet pga spejdermøder eller udlån af huset etc.

**Ugentlige opgaver der skal løses i Knakken:**

**Vasketøj**

Vasketøjskurven på toilettet tømmes og alt vasketøj i huset findes og samles og vaskes. Rene håndklæder og gulvklude skal lægges ind i reolen på toilettet, og viskestykker og karklude i det første overskab i køkkenet.

**Rengøring af gulve - Lille + store sal, toiletter, køkken og gang**

Der skal fejes og/eller støvsuges og gulvet skal vaskes over.

Alt sammen vurderes af den enkelte og gøres efter behov.

**Rengøring og oprydning i køkkenet**

Fladerne tørres af og køleskabet ryddes op/smides væk og gøres rent.

(OBS. al mad i skabene, skal opbevares i lufttætte beholdere for at undgå skadedyr)

**Græsslåning**

Græsslåmaskinen og benzin står i skuret.

OBS Vi har en Bedstefar der vil slå græs, så det slipper man for i den periode ☺

Nøgleboks til nøgle til Knakken, er sat op ved murværket ved fordøren – Ring til Lind Hanen 81714090 for at få oplyst koden. Koden er fortrolig og må ikke oplyses til andre!